Vita:Arthur Arz von Straussenburg

message: Ha nincs ellenvetés, szeretném átmozgatni Arthur Arz von Straussenburg névre - a többi erdélyi szász sem a magyaros írásmóddal van jelen. --Hkoala 2006. december 14., 16:02 (CET).
Részemről lehet, a dolog valóban nem áll teljesen szilárd lábakon. Eredetileg német névvel írtam meg (feltűnt, hogy se angol, se német wikicikk nincs, csak romány meg hollandus, e percben). Viszont oly sok magyar hivatkozást találtam, hogy áttértem magyar névformára. Várjunk 1-2 napot, hátha valaki valamilyen perdöntő adalékot ad a magyar név mellett. Hétfőn megcserélem a neveket. (N.B.: 2 redirect átírni!!!). Üdv. Akela 2006. december 14., 22:40 (CET)
thread_title: Átnevezés

message: Jónéhány éve kellett írnom egy anyagot Arzról, és annak alapján - bár nincsenek előttem az akkori forrásaim - emlékezetem szerint a tábornok nem 25-ben, hanem 27-ben folyamodott magyar nyugdíjért (kegydíjért), s ez természetesen együtt járt a magyar állampolgárság iránti kérelemmel is, amit meg is kapott. Tehát erre nem 33-ban került sor. Annál is kevésbé, mivel ha jól emlékszem valamikor 31-ben parlamenti interpelláció is volt Budapesten, amiért egyes k.u.k. tábornokok (így név szerint megemlítve Arz is) a magyar államtól rendszeres pénzt kapnak, miközben külföldön élnek. Arz ennek hatására települt 31-ben Budapestre, ahol ezt követően meglehetősen szerényen élt. Hjah, akkoriban a magyar nyugdíjból Bécsben jobban ki lehetett jönni, mint Budapesten...  35 tavaszán megbetegszik, és a Gyáli úti katonai kórházban ápolják, majd nehéz szenvedés után júl. 1-én meghal. Bakafant 2007. május 25., 09:16 (CEST)
thread_title:  Arz magyar állampolgársága és nyugdíja 

message: "1916. augusztus 16-án Arz altábornagyot kinevezték az újonnan felállított 1. hadsereg parancsnokának, és Erdélybe küldték, a hadsereg szervezésére." Nos miután ez cikkben is helyesen szerepel, Arz 1915 óta gy. tbk. volt.
Geszler916 vita 2008. április 29., 11:17 (CEST) , javítottam, kösz. Akela vita 2008. április 29., 17:06 (CEST)
thread_title:  Észrevétel 

message: Ennek a cikknek első változatát 12 évvel ezelőtt írtam meg. Mindig egyik kedvencem maradt, büszke voltam, hogy akkor (2006-ban) még a "nagy" wikiken (en, hu, fr, ru) sem volt róla semmi. (Asszem csak a hollandus és román wikin volt rövid cikke). Köszönöm  és mindenkinek, aki munkájával feljavította és kiemelésre alkalmassá tette. Köszönet a szavazásban résztvevőknek is. Akela vita 2018. július 3., 21:55 (CEST)
thread_title:  Köszönet 

message: Egy nagy közös sikerért mondott nekünk köszönetet a kezdeményező Akela. Úgy illik, hogy mi meg Neki mondjunk köszönet. Mivel a szócikk "kiemelt" státuszának elnyerése a közös siker, ezért kiemelt szintű már a szakaszcímben is az adott-kapott köszönet. 
A „kiemelt folytatás” pedig elsődlegesen arra utal, hogy a laptörténetben az új szócikk első szerkesztését ezzel zárta Akela: „2006. december 14., 14:01‎ Akela (vitalap | szerkesztései)‎ . . (5 165 bájt) (+5 165)‎ . . (Arz Artúr, történet 1914-ig (folyt köv))”. 
A szavakat tettekre váltva ennek szellemében folytatta példadóan Akela egészen 2018. július 3., 21:55 (CEST) keltezésű itteni köszönetéig. Kérem Akela társunkat és egész közösségünket, hogy ezen szellemben folytassuk együtt mi is. Javaslom, hogy kezdjük a július 3-tól szeptember 13-ig történtek feldolgozásával, majd további tennivalóink programjának megalkotásával és tettekre váltásával. 
A rövidesen elhangzó déli harangszóval lényeges változás történik a Kezdőlap Kiemelt cikk rovatában két cikk: Guido von Starhemberg és a Szalánkeméni csata tekintetében. Javaslom, hogy a teendőink között kapjanak kiemelt figyelmet, különös tekintettel Arthur Arz von Straussenburg cikkével való kapcsolatra. (Folyt köv.) – *feridiák vita 2018. szeptember 13., 11:50 (CEST)
Köszönöm az elismerő szavakat, de feltétlenül hangsúlyoznám, hogy én magam Arthur Arz von Straussenburg-ban az utolsó komolyabb tartalmi szerkesztést 2007 körül végeztem, a második menet (a kiemelési minőséget előállító jelentős bővítések, javítások) elsősorban  és néhány további szerkesztőtárs munkáját dicsérik. Köszönetem nekik. Akela vita 2018. szeptember 13., 12:43 (CEST)
thread_title:  Kiemelt köszönet és kiemelt folytatás 

message: Kerepesi és Új köztemető is van a cikkben, melyik az igazi? Bináris ide Kelt: Wikipédia,  2024. január 9., 19:19 (CET)
Ajwéh. Korabeli értesítőn Kerepesi, én annó onnan vettem 2006-ban (ld. Galéria). De sírhely Commons-képén Új Köztemető, parcella szám megadásával (2008, Teroses, aki 2010-ben szerk. utoljára). És szerepel Az Új köztemető nevezetes halottainak listája-ban is, ugyanazzal a parcellaszámmal, de ez lehet Commonsról átvett infó is, vagy megfordítva. [, van esetleg emléked?] A két temető honlapján nem találok támpontot. (Ad absurdum, át is vihették... A Kerepesi Nemzeti Sírkertet korábban is rendezgették, aktuálpolitikai alapon). Egyelőre nincs éceszem. Akela vita 2024. január 9., 22:36 (CET)
replies: text: Sajnos nincs Vince blabla :-) 2024. január 12., 10:53 (CET)
thread_title:  Sírhelye